# Super Meat Boy

| *Super Meat Boy* |
| --- |
|  |
| Распрацоўшчык | Team Meat |
| Выдавец |  Xbox Game Studios |
| Лакалізатар |  Бука |
| Частка серыі | *Super Meat Boy* |
| Даты выпуску |

20 кастрычніка 2010
**Xbox Live Arcade**
 20 кастрычніка 2010
**Windows**
 30 лістапада 2010 (Steam)
 2 снежня 2010 (Direct2Drive)
 12 мая 2011 (Steam)
**Mac OS X**
 17 лістапада 2011 (Steam)
**Linux**
13 снежня 2011
5 лістапада 2013 (Steam)
**WiiWare**
Скасавана
**Wii U**
 12 мая 2011
 |
| Жанр | Платформер |
| Узроставы рэйтынг |
ESRB: **T** — Teens PEGI: 12+ |
| Стваральнікі |
| Геймдызайнер | Эдмунд Мак-Мілен |
| Праграміст | Томі Рэфенес |
| Кампазітары | Дэніэль Бараноўскі Джордан Фер |
| Тэхнічныя даныя |
| Платформы | Windows, Xbox Live Arcade, Mac, Linux, Playstation 4, Playstation Vita, Android, Wii U |
| Рэжым гульні | Аднакарыстальніцкая гульня |
| Мова інтэрфейсу | англійская |
| Носьбіты | CD-ROM[d], лічбавае распаўсюджванне і лічбавая спампоўка[d] |
| Кіраванне | геймпад і сэнсарны экран[d] |
| **Афіцыйны сайт** |
|  Медыяфайлы на Вікісховішчы |

Super Meat Boy — камп’ютарная інды-гульня ў жанры платформера, распрацаваная камандай Team Meat, што складаецца з Эдмунда Мак-Мілена і Томі Рэфенеса. Выпушчана 20 кастрычніка 2010 года для Xbox Live Arcade, 30 кастрычніка для Windows праз Steam і 2 снежня праз Direct2Drive. Яна развівае механіку, закладзеную ў *Meat Boy* — флэш-гульні, створанай Эдмундам Мак-Міленам і Джонатанам Мак-Энці (англ.: Johnathan McEntee) і выпушчанай на сайце Newgrounds у кастрычніку 2008 года. *Super Meat Boy* расказвае гісторыю Мяснога хлопца, які ратуе сваю сяброўку, Пластыр-дзяўчынку, ад злавеснага Доктара зародка.

Гульня атрымала станоўчыя водгукі крытыкаў, якія адзначылі рэтра-стыль гульні, а таксама яе высокую складанасць. Апроч гэтага, яна атрымала розныя ўзнагароды, сярод якіх «Самая складаная гульня 2010 года» (англ.: Most Challenging Game), прысуджаная сайтам IGN і «Лепшая загружаная гульня 2010 года» (англ.: Best Downloadable Game), прысуджаная сайтамі GameSpot і GameTrailers. Праект быў камерцыйна паспяховым — за васямнаццаць месяцаў продажаў гульня дасягнула «плацінавага» статусу — колькасць прададзеных копій на ўсіх платформах наблізілася да адзнакі ў 1,1 мільён (80 % продажаў даводзіцца на PC-версію, 20 % — на Xbox Live Arcade). 14 снежня 2011 года *Super Meat Boy* была выпушчана ў складзе Humble Indie Bundle 4. 7 чэрвеня 2012 года гульня таксама была дададзена ў склад Humble Indie Bundle V у якасці бонуса для тых, хто заплацілі больш сярэдняй цэны.

## Геймплэй

Геймплэй гульні падобен з традыцыйнымі кансольнымі платформерамі, такімі як Mega Man і N, якія патрабуюць высокай дакладнасці кіравання персанажам. Гулец кіруе маленькім квадратным, пазбытым скуры персанажам, па імі Meat Boy (бел.: Мясны хлопец), які павінен выратаваць сваю сяброўку Bandage Girl (бел.: Пластыр-дзяўчынка) з рук Dr. Fetus (бел.: Доктар зародак). Гульцу трэба, кіруючы галоўным героем і выкарыстоўваючы здольнасць слізгаць па сценах, правесці яго праз узроўні, што ўтрымліваюцт розныя пасткі, такія як цыркулярныя пілы, іголкі і соль, і дасягнуць Bandage Girl. Колькасць жыццяў неабмежавана, а пасля смерці Meat Boy адразу з'яўляецца ў пачатку ўзроўня. Пасля праходжання ўзроўня гульцу паказваюць паўтор, у якім адначасна адлюстроўваюцца апошнія 40 спроб праходжання.

### Узроўні

Парадак раздзелаў

* Глава 1: The Forest
* Глава 2: The Hospital
* Глава 3: The Salt Factory
* Глава 4: Hell
* Глава 5: Rapture
* Глава 6: The End
* The Cotton Alley

Гульня складаецца з пяці асноўных раздзелаў, па 20 узроўняў у кожным. Гулец павінен прайсці прынамсі 17 з іх (у любым парадку) для таго, каб адкрыць боса, пасля праходжання якога адкрываецца наступная частка. Пасля праходжання пятай часткі адкрываецца шостая частка *The End*, якая складаецца з пяці этапаў, пройдучы якія гулец адкрывае фінальнага боса — Dr. Fetus’а. Пасля перамогі над ім адкрываецца дадатковая сёмая частка *The Cotton Alley*, якая складаецца з 20 вельмі складаных узроўняў, у якіх адзіным даступным персанажам з'яўляецца Bandage Girl. Усяго ў гульні даступны каля 350 узроўняў. Пры праходжанні ўзроўня светлага свету (англ.: light world) хутчэй кантрольнага часу адкрываецца яго альтэрнатыўная, ускладненая версія ў цёмным свеце (англ.: dark world). На многіх узроўнях першых пяці раздзелаў і ва ўсіх warp-зонах сустракаюцца пластыры, збіраючы якія, гулец адкрывае персанажаў з іншых відэагульняў.

Падчас праходжання роўня гулец можа выявіць сіні партал — warp-зону (англ.: warp zone), пры ўваходжанні ў якую гулец трапляе ў міні-гульню, стылізаваную пад адну з рэтра-гульняў. У ёй гулец мае толькі 3 жыцці і не можа змяніць персанажа. У кожным раздзеле ёсць 4 warp-зоны. У светлым свеце ёсць адна warp-зона чырвонага колеру, бонусам за праходжанне якой з'яўляецца разблакаваны персанаж. Пасля праходжання асноўнай часткі на выпадковым узроўні можа з'явіцца перайначаная Bandage Girl. Калі ў гэты час гулец пройдзе яго, тое адкрыецца «глючны ўзровень» (англ.: glitch level), вельмі падобны на warp-зоны, аднак ён мае больш высокую складанасць.

На ранніх этапах распрацоўкі кожны раздзел складалася з 15 узроўняў, падзеленых на наборы па 3 этапы, што ўтрымлівалі 16 пластыраў і не складалася з цёмны свет і warp-зоны. Гульцу быў даступны першы набор, пасля праходжання двух узроўняў якога адкрываўся наступны набор, а пасля праходжання апошняга набору адкрываўся бос. Пазней распрацоўнікі вырашылі адмовіцца ад сістэмы набораў і зрабілі ўсе ўзроўні раздзелаў спрадвечна адкрытымі.

У інтэрв'ю часопісу «Игромания» Эдмунд Мак-Мілен расказаў, па якім прынцыпе будаваліся ўзроўні. «Калі ўзровень складаны, тое ён кароткі. Калі прасты, то доўгі. А ў фінале ўзроўні і складаныя, і доўгія!», — заявіў ён.

## Заўвагі

## Крыніцы

## Спасылкі

* Афіцыйны сайт (англ.)
* Гульня *Meat Boy* (англ.) на сайце Newgrounds
* Super Meat Boy Wiki (англ.) на сайце Викия
* Старонка гульні Архівавана 27 верасня 2016. (руск.) на сайце фірмы-лакалізатара Бука
* *Super Tofu Boy* (англ.) на сайце арганізацыі PETA